 Madaxweyne Muuse Biixi Cabdi waxa uu sheegay inuu rajaynayey inay xisbiga WADDANI ka hadhi doonaan carqaladaynta iyo ceebaynta natiijada doorashadii madaxtinimo ee dalka ka qabsoontay, balse aanay taasi weli hadhin, isaga si cad u sheegay in talada dalka ee uu haatan hayo loogu cumaamaday hannaan sharci ah, islamarkaana uu madaxweyne ku noqday cod shacab oo aqlabiyad ha, meeshana ka saaray sheegayooinka hooseeya ee hoggaanka xisbiga WADDANI weli dabada sii haystaan, waxaana uu yidhi, Annagu waxaanu sugaynay in marka cadhadu degto, cadho waa la bariyaaye, inay xisbiga WADDANI iyo guddoomiyahoodu luuqad taas ka qabow ay umadda kula hadlaan, maalintii dhaweyd markii ay dhaceenna aniga oo idinka idin ixtiramaamaya oo dadkii ii codeeyey oo kuwii aan ii codayn ixtiraamaya oo xaaladeena guud eegaya qofkii ugu horreeyey ee aan telefoon u diray markii uu dagaalka Darar-weyne dhacay waxa uu ahaa Cabdiraxmaan Cirro, waayo xisbiyada dadka hoggaaminaya oo inaynu qabyaaladda ka baxno weeye, mushkiladahana inaynu xallino weeye, aniga oo taas ka doonaya ayaan la hadlay, isaguna Boorama ayaan ku socdaa buu yidhi, anna soo dhakhsaan ku idhi masiibo weyn baa jirtee, Boorama ayuu ka hadloo wuxuu ka bilaabay, Walaalayaal doorashadii weynu helnay, laakiin KULMIYE ayeynu amaahinay, anna waan dhegaystay, waxaan leeyahay haddii qaamuuska siyaasadda laga helo xisbi doorasho uu helay xisbi kale ammaahiyey waa mid igu cusube halla iisoo sheego, haddii aanu KULMIYE nahayna ma qabno inaad doorasho na ammaahisay, waxaanuse qabnaa inaynu tartannay, si caddaalad ahna tiradii la inoogu hubiyey oo aad ka dacwootay oo aad tidhi meelaha qaarkood halla ii baadho oo laguu baadhay oo ay idiin xannibnayd oo aanan ka hadal oo la hubiyey oo aynu siddeetan kun oo 80,000 ku kala badinay oo ay caddaalad ahayd, 